ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓይልታት ጸጥታ ትግራይ ወተሃደራዊ ምርኢት ኣቕሪቦም 2 ነሓሰ 2020 ኣብ ትግራይ፡ ከተማ መቐለ ብርክት ዝበሉ ኣባላት ፍሉይ ሓይሊ ትግራይን ዕጡቓት ሚሊሻን ወተሃደራዊ ምርኢት ኣካይዶም። ኣብ’ቲ ምርኢት፡ ቀሊልን ከቢድን ብረት ዝተሓንገጡ ሓይልታት ፍሉይ ሓይልን ህዝባዊ ምልሻን ተሳቲፎም ኣለዉ። ማሕበር ልምዓት ትግራይ፡ ብትግራይ ዝውነን ዩኒቨርሲቲ ክትሃንፅ እያ ኣብዪ ኣሕመድ፡ "ህዝቢ ትግራይ ንምብዳል ጥር ትብል ድሌት የብልናን" እቶም ዕጡቓት ሓይልታት ኣብ ጎደናታት መቐለ ብሰልፊ ክጓዓዙን ኣብ ስታድዮም ትግራይ ድማ ተኣኪቦምን ተራእዮም። እቲ ወተሃደራዊ ሰልፊ: ኣብ ካልኦት ከተማታት ትግራይ’ውን ከምዝተገበረ ይግለጽ። ሓላፊ ቢሮ ፀጥታን ምምሕዳርን ትግራይ ኣይተ ተኪኡ ምትኩ፡ "ዕላማ እቲ ምርኢት መኸተ ወትሩ ድልውነት እዩ" ኢሉ። ቤት ጽሕፈት ጸጥታ ትግራይ ድማ፡ ኣብ ፌስቡኩ “ንሰላምና ክብሃል ዝኽፈል ዋጋ ክንከፍል ወትሩ ድሉዋት ኢና” ዝብል መልእኽቲ ኣስፊሩ። “ንዝኾነ ህዝቢ ውሕስና ሰላሙ ውሽጣዊ ዓቕምታቱ ምበር ናይ ዝኾነ ይኹን ግዳማዊ ሓይሊ ድጋፍን ሓልዮትን ኮይኑ ኣይፈልጥን!” ድማ ኢሉ። ወጥርን ምትፍናንን ዕላማ ናይ’ቲ ወተሃደራዊ ምርኢት እንታይ ከምዝኾነ’ኳ እንተዘይነጸረ፡ መንግስቲ ክልል ትግራይ ካብ ወገን ፌደራል መንግስቲ ይበጽሓኒ’ሎ ንዝብሎ ተጻብኦታት ንምምካት ድልው ምዃኑ ክገልጽ ጸኒሑ እዩ። ነባራት ተጋደልቲ ቃልሲ ህዝቢ ትግራይ ኣፍልጦ ተዋሂቡዎም "መንእሰይ፡ ነቶም ሽማግለታት ብኽብሪ ሰንዩ፡ ስልጣን ክቆፃፀር ኣለዎ" ምትፍናን ፌደራል መንግስቲ ኢትዮጵያን ክልል ትግራይን፡ ካብ ግዜ ናብ ግዜ እናዓረገ እዩ ዝመጽእ ዘሎ። ኣብ መንጎ ክልቲኦም መንግስታት፡ ናይ ሓይሊ ጎንጺ ከየጋጥም’ውን ክስጋእ ጸኒሑ እዩ። በፍላይ መንግስቲ ክልል ትግራይ ክልላዊ መረጻ ኣብ እዋኑ ከካይድ እየ ምባሉ እቲ ኣብ መንጎኦም ዘሎ ወጥሪ ዘጋድዶ ዘሎ እዩ ዝመስል። ነዚ ብዝምልከት ኣብ’ቲ ዝሓለፈ ሰሙን “ንትግራይ ክትወግእ ሓሳብ ኣለካ ድዩ?” ተባሂሉ ዝተሓተተ ቀዳማይ ሚኒስተር ኢትዮጵያ ኣብዪ ኣሕመድ “እዚ ናይ ዕብዳን ዘረባ’ዩ … መን ንመን እዩ ክወግእ?” ብዝብል ንሱ ይኹን እቲ ንሱ ዝመርሖ ገዛኢ ሰልፊ ብልጽግና፡ ንህዝቢ ትግራይ ናይ ምጉዳእ ሃቐነ ከም ዘይብሎም ገሊጹ ነይሩ። እንተኾነ፡ እዚ ምላሹ ንመንግስቲ ትግራይ ዘዕገበ ኣይመስልን። መንግስቲ ትግራይ ኣብ ዝሓለፈ ሰሙን ኣብ ዘውጸኦ መግለጺ፡ "ኣብ ስልጣን ዘሎ ኣሃዳዊ ውልቀ መላኺ ጉጅለ ህዝብን መንግስትን ትግራይ 'መረፃ ክነካይድ ኢና' ስለ ዝበሉ ጥራሕ 'ተዳልየ ኣለኹ ኣዴታት ተጠንቀቓ፣ ደም መናእሰይ ክፈስስ እዩ፣ መሰረተ ልምዓት ክዓኒ እዩ' ብምባል ኣብ ኣደባባይ ተጠሊዑ ፈኪሩ እዩ" ብምባል'ውን ንመንግስቲ ኣብዪ ኣሕመድ ከሲሱ እዩ። ምንጪ ስእሊ, Tigray Security and Admn/FB መንግስቲ ትግራይ፡ ኣብ'ቲ መግለጺኡ፡ “ዝኣኽለንያ ጥሒነንስ በኣለማርያም ይብላ" ክብል፡ ቀዳማይ ሚኒስተር ኣብዪ ኣሕመድ “ኣብ ዝሓለፈ ክልተ ዓመትን ፈረቓን እዚ 'ጉጅለ' ኣብ ልዕሊ ህዝቢ ትግራይ ኲናት ብምእዋጁ ልዕሊ 120 ሸሕ ትግራዋይ ብመንነቱ ተመዛቢሉ፣ ጀጋኑ ክልተ ምዕራፍ ዝኾኑ ጀነራላቱ ተቐንፂሎም፣ ብኣሻሓት ዝቑፀሩ ድማ ግዳይ ማእሰርቲ ኮይኖም እዮም” ኢሉ። ወሲኹ ድማ "ሰላምን ዲሞክራስን ልምዓት ምርግጋፅ ዘይእንታዮም ጎበጥቲ ሓይልታት ከም ልማዶም ዕድመ መንበረ ስልጣኖም ንምንዋሕ ዘይናቶም መሬት ብነፍጢ ንምውራር ቀትሪ ምድሪ ሕንኽ ከይበሉ ኣብ ልዕሊ ህዝብን መንግስትን ትግራይ ቅሉዕ ኲናት ኣዊጆም ኣለው" ምባሉ ዝዝከር እዩ። ተዛማዲ ትሕዝቶ "ህዝቢ ትግራይ ዝስተ ማይ'ኳ ዘይረኸበ ህዝቢ'ዩ"፡ ቀ/ሚኒስትር ኣብይ ኣሕመድ18 ሰነ 2018 ዘተ ተቓወምትን ኣብዪ ኣሕመድን፡ እንታይ ዛዕባታት ኣልዒሉ?23 ሓምለ 2018 ትግራይ፡ ነበርቲ ኣኽሱም ንቐዳማይ ሚኒስትር ኣብዪ ዘቕረብዎም ሓሙሽተ ሕቶታት11 ሰነ 2019 ሓዲሽ ምዕራፍ ኢትዮ ኤርትራ ድሕሪ 20 ዓመት ኩናትን ወጥርን9 ሓምለ 2018 ኣብዪ ኣሕመድ ብትግርኛ ዘካየዶ ቃለመሕትት፡ 6 ቀንዲ ነጥብታት28 ሓምለ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
